\NormalFont\ShortTitle{Nahum}

{\MT Nahum

\par }{\MTB Talk Fo God


\par }\ChapOne{1}{\SH Da One In Charge Stay Huhu \newline  Wit Da Nineveh Peopo
\par }
{\R (Rome 10:15; Efesus 6:15)

\par }{\PP \VerseOne{1}\XREF{✡}{{\XO 1:1 }{\XO{}}{\XT{1:1:
}}{\XT{Isa 10:5-34; 14:24-27; Zef 2:13-15}}}Da One In Charge show Nahum from Elkosh town someting jalike one dream, bout wat goin happen to da Assyria peopo dat live Nineveh town.


\par }{\BB \par }
{\Q \VS{2}Da One In Charge, da Boss,

\par }{\QB He one jealous God.

\par }{\QB He no like fo peopo pray to odda gods.

\par }{\Q He pay back peopo fo wat dey do.

\par }{\QB He stay real huhu.

\par }{\Q Fo shua, he pay back da peopo dat stay agains him.

\par }{\QB He had it wit wat da peopo do dat go agains him.


\par }{\Q \VS{3}Da One In Charge no get huhu real fas.

\par }{\QB He get plenny powa.

\par }{\QB He erytime punish da peopo dat get da blame.

\par }{\Q He show his powa inside da tornado an da storm.

\par }{\QB Da clouds, jalike da dus his feets kick up.


\par }{\Q \VS{4}He can talk strong to da ocean, an make um come dry.

\par }{\QB He make all da rivas come dry.

\par }{\Q Da green grass all ova Bashan an Carmel come no good too.

\par }{\QB Da flowas inside Lebanon come no good an mahke.


\par }{\Q \VS{5}Da mountains shake cuz a him,

\par }{\QB Jalike da hills melt.

\par }{\Q Da groun shake in front him.

\par }{\QB Erybody dat live on top da earth, dey shake too.


\par }{\Q \VS{6}Wen Da One In Charge stay real huhu,

\par }{\QB No mo nobody can stan in front him.

\par }{\Q Wen he mad, jalike he throw fire on top you.

\par }{\QB Jalike da cliffs come broke up cuz a him.


\par }{\BB \par }
{\Q \VS{7}Da One In Charge, he good!

\par }{\QB He jalike one place fo hide wen get trouble.

\par }{\QB He take kea da peopo dat trus him.


\par }{\Q \VS{8}But he goin wipe out da Nineveh peopo,

\par }{\QB Jalike wen one big flood come.

\par }{\Q He goin chase da peopo dat stay agains him,

\par }{\QB An make dem run inside one dark place.


\par }{\BB \par }
{\Q \VS{9}Wateva you Nineveh guys figga fo do

\par }{\QB Agains Da One In Charge,

\par }{\Q Dass da end.

\par }{\QB Dat trouble no goin happen one mo time.


\par }{\Q \VS{10}Jalike he goin make dem come

\par }{\QB All jam up inside da thorn bushes.

\par }{\Q Dey goin come piloot from drink dea wine.

\par }{\QB Dey goin come burn up jalike da dry junks from da wheat.


\par }{\Q \VS{11}One guy come from Nineveh,

\par }{\QB He make one plan fo do bad kine stuff

\par }{\QB Agains Da One In Charge.

\par }{\Q He tell peopo az good fo dem

\par }{\QB Do real pilau kine stuff.


\par }{\BB \par }
{\PP \VS{12}Dis wat Da One In Charge tell:

\par }{\Q “No matta da Assyria guys plenny peopo

\par }{\QB An get plenny frenz,

\par }{\QB I goin cut um down.

\par }{\Q No matta I wen punish you Judah peopo,

\par }{\QB I no goin do dat one mo time.


\par }{\Q \VS{13}Now, jalike I goin broke da Assyria yoke from on top yoa neck,

\par }{\QB An jalike I goin pull off da straps dat tie you to da yoke.”


\par }{\BB \par }
{\PP \VS{14}Da One In Charge tell wat fo do bout you Nineveh peopo:

\par }{\Q “You guys no goin get kids fo carry yoa name!

\par }{\QB I goin wipe out da idol kine god statues

\par }{\QB Dat you guys cut from wood an stone,

\par }{\Q An da kine gods you guys melt from metal,

\par }{\QB Dat stay inside da temples fo yoa gods.

\par }{\Q I goin make yoa graves ready,

\par }{\QB Cuz you guys stay do stuff dass good fo notting!”


\par }{\BB \par }
{\Q \VS{15}\XREF{✡}{{\XO 1:15 }{\XO{}}{\XT{1:15:
}}{\XT{Isa 52:7}}}Look ova dea on top da mountains!

\par }{\QB One guy stay come,

\par }{\QB Dat bring good kine stuff fo tell.

\par }{\Q He tell dat da peopo can res an no fight!

\par }{\QB You Judah peopo, make yoa spesho religious ceremonies now.

\par }{\Q Do wat you wen make one strong promise fo do.

\par }{\QB Da no good kine guys no goin attack you guys no moa!

\par }{\QB Dey goin come all wipe out!



\par }\Chap{2}{\SH Da Nineveh Peopo No Goin Win
\par }
{\Q \VerseOne{1}Get guys stay come

\par }{\QB Dat goin smash you Nineveh peopo!

\par }{\Q Guard yoa strong wall!

\par }{\QB Watch da road!

\par }{\Q Make ready!

\par }{\QB Come real strong!


\par }{\BB \par }
{\Q \VS{2}Get guys dat like wipe out da peopo dat come from Jacob

\par }{\QB An wen wase um awready.

\par }{\QB Jalike wen peopo pull off branches from one grape vine.

\par }{\Q But Da One In Charge goin make da Israel peopo

\par }{\QB Come awesome one mo time.


\par }{\BB \par }
{\Q \VS{3}Da army guys dat goin go agains Nineveh,

\par }{\QB Dey carry red shields.

\par }{\QB Dey get dark red uniform.

\par }{\Q Da metal in dea war wagons shine

\par }{\QB Wen dey stay ready fo attack.

\par }{\QB Dey lif up dea spears an shake um.


\par }{\Q \VS{4}Da war wagons run aroun inside da big town jalike dey pupule.

\par }{\QB Dey go an come fas aroun da open places.

\par }{\Q Dey look jalike burning torches.

\par }{\QB Dey go fas jalike lightning.


\par }{\BB \par }
{\Q \VS{5}Da leada guy goin call da bestes army guys,

\par }{\QB Dey almos fall down cuz dey go fas.

\par }{\Q Da guys dat attack run to da Nineveh town wall,

\par }{\QB An make ready one big cova

\par }{\QB Dat let um come nea an bus up da wall.


\par }{\Q \VS{6}Da gates fo da riva dams come open,

\par }{\QB An da palace wall fall down.


\par }{\Q \VS{7}Da Nineveh peopo come prisonas an gotta go way.

\par }{\QB Da slave girls moan jalike doves.

\par }{\QB Dey wack dea ches fo show dey sad.


\par }{\Q \VS{8}Nineveh town jalike one pool dat leak all da time,

\par }{\QB An da peopo jalike da watta dat run out.

\par }{\Q But now, peopo yell, “Stop! Stop!”

\par }{\QB But no mo nobody turn aroun an come back.


\par }{\Q \VS{9}Rip off da silva!

\par }{\QB Rip off da gold!

\par }{\Q Nobody can count all da rich kine stuff!

\par }{\QB Fo shua dey stay rich inside Nineveh town!


\par }{\Q \VS{10}Da army guys goin rip off all da Nineveh peopo stuffs fo shua!

\par }{\QB Da Nineveh peopo lose fight an come bum out.

\par }{\Q Dey stay sked an shaking.

\par }{\QB Erybody look sked.


\par }{\BB \par }
{\Q \VS{11}Befo time, Nineveh stay jalike one cave

\par }{\QB Wea da strong lions live,

\par }{\QB Wea dey feed dea bebes,

\par }{\Q Wea da lion an da wahine lion go,

\par }{\QB An dea bebes no need stay sked a notting.

\par }{\QB But wea Nineveh stay now?


\par }{\Q \VS{12}Da strong lion wen kill enuff food fo da bebes,

\par }{\QB An enuff fo da muddah lions.

\par }{\Q Dey fill up dea cave wit da animals dey wen kill.

\par }{\QB Az jalike how da Nineveh peopo wen stay.


\par }{\BB \par }
{\PP \VS{13}Da One In Charge, Da God Ova All Da Armies, tell dis:

\par }{\Q “You know wat?! Me, I stay agains you Nineveh peopo.

\par }{\QB I goin burn up yoa war wagons in smoke!

\par }{\QB Odda armies goin wipe out yoa young guys wit swords,

\par }{\QB No matta dey skery jalike lions!

\par }{\Q I no goin let you guys kill notting fo eat no moa!

\par }{\QB No mo nobody goin lissen yoa messenja guys one mo time!”



\par }\Chap{3}{\SH Bummahs, Da Nineveh Peopo!
\par }
{\Q \VerseOne{1}Bummahs! Fo da big town wea dey kill plenny peopo.

\par }{\QB Da town wea all dea peopo bulai plenny!

\par }{\Q Dey rip off odda peopo an stash dea stuffs!

\par }{\QB Dey erytime bus up plenny peopo!


\par }{\Q \VS{2}Can hear da horse whips crack.

\par }{\QB Da wagon wheels make noise.

\par }{\Q Da horse hoofs run fas.

\par }{\QB Da war wagons make kalangalang.


\par }{\Q \VS{3}Da army guys make dea horses run fas.

\par }{\QB Dey swing dea swords.

\par }{\Q Dea spears shine.

\par }{\QB Plenny peopo mahke.

\par }{\Q Mahke bodies all ova da place!

\par }{\QB No mo nobody can count um.

\par }{\QB Erybody trip an fall down ova um.


\par }{\Q \VS{4}All dis happen cuz da Nineveh peopo jalike one hoa.

\par }{\QB She look nice, but she put kahuna on top peopo.

\par }{\Q Da nations come her slaves

\par }{\QB Cuz she fool aroun wit dem,

\par }{\Q An da ohanas come her slaves

\par }{\QB Cuz she put kahuna on top dem.


\par }{\BB \par }
{\PP \VS{5}Da One In Charge, Da God Ova All Da Armies, tell da Nineveh peopo dis:

\par }{\Q “Look! I stay agains you!

\par }{\QB I goin strip you naked.

\par }{\Q I goin show da peopos an dea kings

\par }{\QB Yoa shame cuz you naked.


\par }{\Q \VS{6}I goin throw opala all ova you,

\par }{\QB Fo show you no worth notting,

\par }{\QB An make you somebody fo erybody look at.


\par }{\Q \VS{7}Erybody dat see you Nineveh peopo

\par }{\QB Goin run away from you an tell,

\par }{\Q ‘Nineveh stay all bus up!

\par }{\QB No mo nobody goin stay sad bout Nineveh!’

\par }{\QB No can find nobody goin make you guys feel mo betta inside!”


\par }{\BB \par }
{\Q \VS{8}Nineveh, you guys tink you mo betta den Thebes, da main town fo Egypt,

\par }{\QB Dat stay by da Nile Riva?!

\par }{\Q Get watta all aroun um.

\par }{\QB Da riva make da trouble stay far.

\par }{\QB Da watta jalike one wall aroun um.


\par }{\Q \VS{9}Da South Sudan peopo an da Egypt peopo

\par }{\QB Wen make Thebes town mo strong den anybody.

\par }{\QB Da Put peopo an da Libya peopo help Thebes.


\par }{\Q \VS{10}But da Nineveh peopo even make da Thebes peopo come prisonas.

\par }{\QB An sen dem far away.

\par }{\Q Da Nineveh guys smash da small kids from Thebes an kill um

\par }{\QB All ova da town.

\par }{\Q Dey pull straw fo who goin get da Thebes alii guys fo dea slave.

\par }{\QB Dey tie up all da Thebes leada guys wit leg chains.


\par }{\Q \VS{11}Same ting wit you Nineveh peopo!

\par }{\QB You guys goin drink plenny an come piloot too.

\par }{\Q You goin hide an look fo one place

\par }{\QB Wea da guys dat stay agains you no can find you.


\par }{\BB \par }
{\Q \VS{12}All yoa strong wall jalike fig trees

\par }{\QB Dat get dea firs ripe fruit.

\par }{\Q Wen somebody shake um,

\par }{\QB Da figs fall down an peopo eat um.

\par }{\QB Dass how yoa strong wall goin fall down.


\par }{\Q \VS{13}Look yoa army guys!

\par }{\QB Dey weak, jalike da wahines!

\par }{\Q Da gates inside yoa land,

\par }{\QB Dey stay wide open fo da guys dat stay agains you come inside!

\par }{\QB Da fire goin burn up da bars fo lock da gates.


\par }{\Q \VS{14}Bring watta, cuz dey goin put army guys all aroun you guys!

\par }{\QB Make ready fo fight!

\par }{\Q Fix da walls an make um strong

\par }{\QB Wit clay, mud, an bricks!


\par }{\Q \VS{15}Ova dea da fire goin burn you guys up.

\par }{\QB Da army guys swords goin cut you guys down.

\par }{\Q All you guys goin mahke, jalike how da young grasshoppas eat up eryting.

\par }{\QB No matta you guys stay plenny jalike da grasshoppas.


\par }{\Q \VS{16}Yoa trader guys wen come plenny,

\par }{\QB Mo den da stars inside da sky.

\par }{\Q But jalike da young grasshoppas, dey eat eryting,

\par }{\QB An den fly away.


\par }{\Q \VS{17}Yoa guard guys, jalike grasshoppas.

\par }{\QB Yoa military guys, jalike plenny grasshoppas.

\par }{\Q Wen come cold dey sit on top da walls.

\par }{\QB But wen da sun come out, dey fly away.

\par }{\QB No mo nobody know wea dey go.


\par }{\BB \par }
{\Q \VS{18}Bummahs, you king fo da Assyria peopo!

\par }{\QB Da guys dat take kea yoa peopo, jalike dey stay sleep.

\par }{\QB Yoa alii guys stay res.

\par }{\Q Yoa peopo stay scatta all ova da mountains.

\par }{\QB No mo nobody goin bring dem back togedda.


\par }{\Q \VS{19}No mo notting can make yoa sword cut come good.

\par }{\QB You stay hurt, an you goin mahke.

\par }{\Q Erybody stay suffa

\par }{\QB Cuz you wen ack real mean erytime!

\par }{\Q Az why erybody dat hear bout you

\par }{\QB Clap dea hands fo show dey feel good

\par }{\QB Cuz you wen come wipe out!

\par }