\NormalFont\ShortTitle{Sad Song}

{\MT Da Sad Song

\par }{\MTD Lamentations


\par }\ChapOne{1}{\SH Da Sad Song Bout Jerusalem
\par }
{\Q \VerseOne{1}Jerusalem town stay all empty!

\par }{\QB Befo time get plenny peopo dea.

\par }{\Q Befo time, Jerusalem was jalike one importan lady,

\par }{\QB But now, come jalike one widow!

\par }{\Q Befo time, from all da districks,

\par }{\QB Jerusalem was jalike dea princess,

\par }{\QB But now, jalike one slave!


\par }{\BB \par }
{\Q \VS{2}Jerusalem jalike one wahine dat stay cry real hard nite time.

\par }{\QB Get tears all ova da cheeks.

\par }{\Q Jalike befo time get plenny guys dat get love an aloha fo her,

\par }{\QB But now, no mo nobody fo make her feel mo betta.

\par }{\Q Jalike all her frenz sell her out.

\par }{\QB Jalike dey go agains her.


\par }{\BB \par }
{\Q \VS{3}Da Judah peopo come prisonas an go far away,

\par }{\QB Afta dey get hard time an gotta work real hard.

\par }{\Q Dey live wit diffren kine peopos.

\par }{\QB Dey no mo place fo res.

\par }{\Q All da peopo dat chase dem

\par }{\QB Catch dem up wen dey get hard time.


\par }{\BB \par }
{\Q \VS{4}Da roads dat go Mount Zion, jalike dey stay sad,

\par }{\QB Cuz no mo nobody go da spesho religious ceremonies.

\par }{\Q All da town gates, no mo nobody dea.

\par }{\QB Da pries guys moan.

\par }{\Q Da young wahines stay sad,

\par }{\QB Jalike Mount Zion stay suffa plenny.


\par }{\BB \par }
{\Q \VS{5}Da peopo dat stay agains da Zion peopo inside Jerusalem come dea bosses.

\par }{\QB Now da bosses get one easy life!

\par }{\Q Da One In Charge make da Zion peopo stay sad inside,

\par }{\QB Cuz dey wen go agains him.

\par }{\Q Da Zion kids come prisonas an go far away.

\par }{\QB Dey stay prisonas fo da guys dat wen stay agains dem.


\par }{\BB \par }
{\Q \VS{6}All da awesome stuff dat da Zion peopo get befo time, gone awready.

\par }{\QB Da princes stay jalike one deer dat no mo notting fo eat.

\par }{\Q Dey stay too weak fo run away

\par }{\QB From da hunta guys dat chase um.


\par }{\BB \par }
{\Q \VS{7}Wen da Jerusalem peopo get hard time an donno wea dey going,

\par }{\QB Dey no foget all da rich kine stuffs dey get befo time.

\par }{\Q Wen da guys dat wen fight da Jerusalem peopo catch um,

\par }{\QB No mo nobody help dem.

\par }{\Q Wen da guys dat wen fight dem look da town,

\par }{\QB Dey laugh cuz da Jerusalem peopo come wipe out.


\par }{\BB \par }
{\Q \VS{8}Da Jerusalem peopo wen do plenny bad kine stuff.

\par }{\QB Dey come pilau an no can go in front God.

\par }{\Q All da peopo dat wen show respeck fo dem,

\par }{\QB Now dose peopo make to dem jalike dey no worth notting.

\par }{\Q Az jalike da Jerusalem peopo stay naked.

\par }{\QB Dey moan an dey stay plenny shame.


\par }{\BB \par }
{\Q \VS{9}Dey get da blame fo da bad kine stuff dey do.

\par }{\QB Az jalike if one wahine get blood on her skirts from her time ery month,

\par }{\QB Cuz she no tink bout wat goin happen bumbye.

\par }{\Q Da Jerusalem peopo, dey no tink bout wat goin happen to dem

\par }{\QB Cuz a da bad kine stuff dey stay do!

\par }{\Q Da wahine fall down, an dey drop dea jaws.

\par }{\QB No mo nobody can make her feel mo betta.

\par }{\Q She tell, “Eh! You Da One In Charge! Try look da hard time us guys get!

\par }{\QB Cuz da peopo dat stay agains us win awready!”


\par }{\BB \par }
{\Q \VS{10}Da guys dat stay agains us Jerusalem peopo

\par }{\QB Wen grab all oua rich kine stuffs!

\par }{\Q Dey see da odda peopos dat donno you, God,

\par }{\QB Da ones you tell no can go inside da place

\par }{\QB Dat stay spesho fo you.


\par }{\BB \par }
{\Q \VS{11}All dea peopo moan wen dey stay look fo food.

\par }{\QB Dey trade dea rich kine stuffs fo food fo dem stay alive.

\par }{\Q Dey tell, “Look, Da One In Charge!

\par }{\QB Tink bout wass happening, cuz dey tink I no good!”


\par }{\BB \par }
{\Q \VS{12}“Eh! All you guys dat stay go by hea,

\par }{\QB You guys no kea, o wat?!

\par }{\QB Look aroun an see.

\par }{\Q No mo nobody stay suffa jalike I stay suffa.

\par }{\QB Da One In Charge bring dis hard time on top me,

\par }{\QB Wen he come real huhu.


\par }{\BB \par }
{\Q \VS{13}“From da sky he sen fire

\par }{\QB Down inside my bones.

\par }{\Q He spread one net fo catch my feets,

\par }{\QB An make me turn an go back.

\par }{\Q He make me come all wipe out,

\par }{\QB Ready fo pass out all day.


\par }{\BB \par }
{\Q \VS{14}“Da One In Charge take all da bad tings I wen do,

\par }{\QB An tie um togedda fo come one yoke

\par }{\QB Dat stay on top my neck.

\par }{\Q He make me come weak.

\par }{\QB I no can win ova da strong guys.

\par }{\QB He give me to dem.


\par }{\BB \par }
{\Q \VS{15}“Da Boss laugh at all da strong leadas aroun me.

\par }{\QB He call one army fo fight me,

\par }{\QB Fo smash my young guys.

\par }{\Q Da Boss walk all ova da Judah peopo,

\par }{\QB Jalike he step da grapes fo make wine.


\par }{\BB \par }
{\Q \VS{16}“Dass why I stay cry plenny.

\par }{\QB No mo nobody stay nea fo make me feel mo betta.

\par }{\Q No mo nobody stay hea fo make me come strong inside.

\par }{\QB My kids, no mo notting.

\par }{\QB Cuz da peopo dat stay agains us guys win awready!”


\par }{\BB \par }
{\Q \VS{17}Da Zion peopo put out dea hands,

\par }{\QB But no mo nobody stay fo make dem feel mo betta.

\par }{\Q Da One In Charge tell dat fo da peopo dat come from Jacob,

\par }{\QB Da peopo dat live nea dem goin stay agains dem.

\par }{\QB Fo dose peopo, Jerusalem goin be jalike one pilau rag.


\par }{\BB \par }
{\Q \VS{18}Da Jerusalem peopo tell: “Da One In Charge do da right kine ting erytime.

\par }{\QB But I wen go agains wat he tell me fo do.

\par }{\Q Lissen, all you peopos!

\par }{\QB Look how I suffa.

\par }{\Q My young guys an wahines

\par }{\QB Wen come prisonas an go one far place.


\par }{\BB \par }
{\Q \VS{19}“I call out to da peopo I get love an aloha fo,

\par }{\QB But da way dey ack, no can trus um!

\par }{\Q My pries guys an my older leadas mahke inside Jerusalem,

\par }{\QB Wen dey stay look fo food

\par }{\QB Fo dem stay alive.


\par }{\BB \par }
{\Q \VS{20}“Eh! Da One In Charge!

\par }{\QB Look how I stay bum out!

\par }{\QB I stay suffa inside.

\par }{\Q I stay lose fight.

\par }{\QB Cuz I wen go agains you fo real kine.

\par }{\Q Outside in da street, da army guys kill da peopo.

\par }{\QB Inside da house, peopo mahke.


\par }{\BB \par }
{\Q \VS{21}“Peopo hear me moan,

\par }{\QB But no mo nobody come fo make me feel mo betta.

\par }{\Q All da peopo dat stay agains me wen hear I get trouble,

\par }{\QB An dey dance an sing cuz a wat you, Da One In Charge, wen do.

\par }{\Q I like you make da tings happen dat you wen promise goin happen,

\par }{\QB Fo dem suffa jalike I suffa!


\par }{\BB \par }
{\Q \VS{22}“I like you see all da bad kine stuff dey do.

\par }{\QB Pay um back hard!

\par }{\Q Jalike you wen pay me back hard,

\par }{\QB Fo all da stuff I wen do agains you.

\par }{\Q I stay moan plenny,

\par }{\QB An I stay weak an sad inside.”



\par }\Chap{2}{\SH Da One In Charge Punish \newline  Da Jerusalem Peopo
\par }
{\Q \VerseOne{1}Da Boss come huhu wit da Jerusalem peopo.

\par }{\QB He stay cova dem jalike wit one cloud!

\par }{\Q Da Israel peopo was awesome jalike da sky,

\par }{\QB But jalike he wen throw um down all da way to da groun.

\par }{\Q Wen he come huhu wit dem,

\par }{\QB He no even proteck his Temple.


\par }{\BB \par }
{\Q \VS{2}Jalike da Boss wen wase all da houses fo da Jacob peopo.

\par }{\QB He no mo pity fo dem.

\par }{\Q He bus up da strong wall aroun da Judah peopo,

\par }{\QB Cuz he stay real huhu agains da peopo.

\par }{\Q He make da king an da princes lose face.

\par }{\QB He bring um down to da groun,

\par }{\QB Cuz nobody get respeck fo dem now.


\par }{\BB \par }
{\Q \VS{3}He chop down da Israel peopo,

\par }{\QB He make um come weak, cuz he stay real huhu.

\par }{\Q Wen da peopo dat stay agains dem come nea,

\par }{\QB He no use his powa fo help dem.

\par }{\Q He make jalike one fire, burning da Jacob peopo,

\par }{\QB One fire dat burn up eryting aroun um.


\par }{\BB \par }
{\Q \VS{4}Jalike God stay agains us guys, he make his bow ready.

\par }{\QB His right hand stay ready fo shoot da arrow.

\par }{\QB He kill erybody dat us guys love da mostes.

\par }{\Q Cuz he real huhu, jalike he dump fire

\par }{\QB On top da place wea da Jerusalem peopo live!


\par }{\BB \par }
{\Q \VS{5}Da Boss come jalike one guy dat stay agains us guys,

\par }{\QB He wase da Israel peopo.

\par }{\Q He wase all dea palaces.

\par }{\QB He bus up dea strong wall.

\par }{\Q He make plenny Judah peopo moan

\par }{\QB Cuz dey stay real sad inside.


\par }{\BB \par }
{\Q \VS{6}He wase his Temple,

\par }{\QB Jalike was one shack inside one grape field.

\par }{\QB He wipe out da spesho place wea da peopo meet him.

\par }{\Q Da One In Charge make his Zion peopo foget

\par }{\QB Da spesho religious ceremonies an da Res Days.

\par }{\Q He tell “Laytas” to wat da king o da pries guys do,

\par }{\QB Cuz he stay real huhu.


\par }{\BB \par }
{\Q \VS{7}Da Boss tell “Laytas” to his altar.

\par }{\QB He bag from da Place Dat Stay Spesho Fo Him.

\par }{\Q He let da peopo dat stay agains us guys

\par }{\QB Take ova da palace walls.

\par }{\Q Dey make noise inside da Temple Fo Da One In Charge

\par }{\QB Jalike wen get da spesho religious ceremonies.


\par }{\BB \par }
{\Q \VS{8}Da One In Charge make one plan fo bus up da wall aroun Jerusalem.

\par }{\QB He stretch out one line fo measure wat part he goin bus up.

\par }{\Q He no hold back.

\par }{\QB He wipe um out.

\par }{\Q Jalike he make da strong wall cry.

\par }{\QB All wasted, da walls!


\par }{\BB \par }
{\Q \VS{9}Da town gates fall down inside da dirt.

\par }{\QB Da One In Charge smash da bars fo da gates an wipe um out.

\par }{\Q Da king an da princes come prisonas an go to odda nations,

\par }{\QB No mo nobody teach Da Rules From God.

\par }{\Q Da guys dat talk fo Da One In Charge

\par }{\QB No see notting jalike dreams from him no moa.


\par }{\BB \par }
{\Q \VS{10}Da older leadas fo Jerusalem sit on top da groun, an no talk.

\par }{\QB Dey sprinkle dirt on top dea heads.

\par }{\Q An dey wear burmbag clotheses fo show dey stay sad.

\par }{\QB Da young wahines from Jerusalem lay on da groun an put dea face in da dirt,

\par }{\QB Fo show dey stay sad inside.


\par }{\BB \par }
{\Q \VS{11}I cry till my eyes no can see notting.

\par }{\QB I suffa inside my gut.

\par }{\Q Jalike my heart pour out on top da groun.

\par }{\QB Cuz my Jerusalem peopo come wipe out awready.

\par }{\Q Da bebes an da kids pass out

\par }{\QB On top da streets inside Jerusalem.


\par }{\BB \par }
{\Q \VS{12}Dey tell dea muddahs, “Wea someting fo eat an drink?”

\par }{\QB Dey pass out jalike army guys dat stay all bus up

\par }{\Q On top da open squares inside Jerusalem.

\par }{\QB Dey stay alive fo ony short time inside dea muddahs arms.


\par }{\BB \par }
{\Q \VS{13}No mo notting I can tell fo help you guys!

\par }{\QB You Jerusalem peopo, no mo nobody stay suffa jalike you guys suffa!

\par }{\Q I no can talk bout wat happen to odda peopo,

\par }{\QB Fo help make you guys feel mo betta!

\par }{\Q Yoa cut stay real deep, jalike da ocean.

\par }{\QB Who goin make you come good?! Nobody!


\par }{\BB \par }
{\Q \VS{14}Yoa guys dat suppose to talk fo God,

\par }{\QB Dey ony see plenny stuff dass stupid an worth notting!

\par }{\Q Dey no show up da bad kine stuff dat you guys stay do,

\par }{\QB Fo you guys change,

\par }{\QB An no come prisonas dat gotta go one far place.

\par }{\Q Da stuff dey tell you guys dat dey see fo you,

\par }{\QB Az wrong, an make you guys tink eryting goin come good!


\par }{\BB \par }
{\Q \VS{15}All da odda peopo dat pass by you Jerusalem guys,

\par }{\QB Dey clap hands fo make fun a you guys.

\par }{\Q Dey shake dea head fo show dey no mo respeck fo you.

\par }{\QB Dey tell, “Ahanas! Dis da big town dey call ‘Da Beautiful Place,’ o wat?!

\par }{\Q Dis da place dat peopo all ova da world stay good inside

\par }{\QB Wen dey tink bout um, o wat?!”


\par }{\BB \par }
{\Q \VS{16}All da peopo dat stay agains you guys make fun a you.

\par }{\QB Dey laugh an grind dea teet.

\par }{\Q Dey tell, “Fo shua, jalike us guys wen swallow dem!

\par }{\QB We wen wait long time fo see dis happen!”


\par }{\BB \par }
{\Q \VS{17}Da One In Charge do wat he wen plan fo do.

\par }{\QB He do wat he promise fo do long time befo time.

\par }{\Q He win ova you guys, an he no mo pity fo you!

\par }{\QB He let da peopo dat stay agains you guys laugh cuz you guys suffa,

\par }{\QB Same time he make dem come strong.


\par }{\BB \par }
{\Q \VS{18}Eh! You Jerusalem guys! Make yoa town wall yell to da Boss fo help!

\par }{\QB Cry fo da watta from yoa eyes run down jalike one riva, day time an nite time!

\par }{\QB No res inside, an no pau cry!


\par }{\BB \par }
{\Q \VS{19}Wake up! Yell loud nite time,

\par }{\QB Wen da watcha guys start fo call.

\par }{\Q Pour out eryting inside you, jalike watta in front da Boss.

\par }{\QB Lif up yoa hands an pray to him, fo yoa kids no mahke!

\par }{\QB Dey stay hungry, so dey pass out at ery street corna.


\par }{\BB \par }
{\Q \VS{20}“Look, you Da One In Charge! Tink hard!

\par }{\QB You neva make lidis to odda peopo befo time!

\par }{\Q You tink da wahines suppose to kill dea kids an eat um,

\par }{\QB Da ones dat dey take kea dem, o wat?!

\par }{\Q You tink az good fo kill da pries guys an da guys dat talk fo you, Da One In Charge,

\par }{\QB Inside da Place Dat Stay Spesho Fo You?!


\par }{\BB \par }
{\Q \VS{21}“Da young guys an da ol guys,

\par }{\QB Dey all stay lay mahke inside da dirt on top da streets.

\par }{\QB My young guys an girls get kill wit swords.

\par }{\Q You wen kill dem wen you stay real huhu.

\par }{\QB You wen wipe um out an neva get pity fo dem.


\par }{\BB \par }
{\Q \VS{22}“Jalike you call da peopo fo come togedda wen get da spesho religious ceremonies,

\par }{\QB Now you call terroris guys fo come all aroun me fo make me come real sked.

\par }{\Q Wen you, Da One In Charge, wen stay real huhu,

\par }{\QB No mo nobody get outa dea o stay alive.

\par }{\Q Get peopo dat was born from me, an I bring dem up,

\par }{\QB But da peopo dat stay agains me wipe dem out!”



\par }\Chap{3}{\SH Wait Fo God
\par }
{\Q \VerseOne{1}I one guy dat wen suffa plenny,

\par }{\QB Cuz Da One In Charge stay real huhu wit me.


\par }{\Q \VS{2}He wen make me go way,

\par }{\QB An make me walk in da dark an not in da light.


\par }{\Q \VS{3}Fo shua, Da One In Charge stay go agains me

\par }{\QB Erytime, all day.


\par }{\BB \par }
{\Q \VS{4}He make my skin an muscle come ol.

\par }{\QB He smash my bones.


\par }{\Q \VS{5}He go afta me.

\par }{\QB All aroun me he give me one hard time.


\par }{\Q \VS{6}He make me stay wea ony real dark,

\par }{\QB Jalike da mahke peopo stay from long time befo time.


\par }{\BB \par }
{\Q \VS{7}Jalike he build one wall aroun me

\par }{\QB Fo me no get outa dea.

\par }{\QB Jalike he put one heavy chain on top me.


\par }{\Q \VS{8}Even wen I call an yell fo somebody fo come help me,

\par }{\QB Da One In Charge make deaf ear wen I pray.


\par }{\Q \VS{9}He put one wall wit cut stones fo me no go outside.

\par }{\QB He make ery road all kapakahi.


\par }{\BB \par }
{\Q \VS{10}He wait fo jump me jalike one bear.

\par }{\QB He hide jalike one lion fo catch me.


\par }{\Q \VS{11}He block my road an bus me up.

\par }{\QB He put me wea nobody goin help me.


\par }{\Q \VS{12}He make his bow ready fo shoot,

\par }{\QB An put me fo da target fo his arrow.


\par }{\BB \par }
{\Q \VS{13}He shoot da arrows from his arrow bag

\par }{\QB An stab my heart!


\par }{\Q \VS{14}All my peopo stay laugh at me.

\par }{\QB All day dey make fun a me wit dea songs.


\par }{\Q \VS{15}God make me suffa plenny,

\par }{\QB Jalike I stay swallow someting dat taste real bad.


\par }{\BB \par }
{\Q \VS{16}Jalike he push my face in da gravel an broke my teets.

\par }{\QB An push me down inside da dirt.


\par }{\Q \VS{17}Get plenny stuff dat bodda me.

\par }{\QB I foget how was, wen eryting stay good.


\par }{\Q \VS{18}Az why I tell, “No ways I can hang in dea!

\par }{\QB I wen wait fo Da One In Charge do someting, but I tink no goin happen!”


\par }{\BB \par }
{\Q \VS{19}Wen I tink bout how I suffa an donno wea I going,

\par }{\QB Az jalike I wen suffa an swallow stuff dat taste real bad.


\par }{\Q \VS{20}Wen I rememba all dat kine stuff dat taste real bad,

\par }{\QB Make me stay bum out.


\par }{\Q \VS{21}But I can stay wait fo Da One In Charge

\par }{\QB Wen I tink lidis:


\par }{\BB \par }
{\Q \VS{22}Da One In Charge, he stay tight wit us guys foeva!

\par }{\QB Da tings he do fo show pity fo us guys, goin be lidat foeva!


\par }{\Q \VS{23}Ery morning yoa love an pity come new.

\par }{\QB Us guys can trus you big time!


\par }{\Q \VS{24}I figga, “I get Da One In Charge fo my share, so I no need notting moa.

\par }{\QB Az why I goin wait fo him fo help me.”


\par }{\BB \par }
{\Q \VS{25}Da One In Charge do good tings fo da peopo dat wait fo him,

\par }{\QB An dat like find out from him wat fo do.


\par }{\Q \VS{26}Az good fo wait an stay quiet,

\par }{\QB Till Da One In Charge get us outa trouble.


\par }{\Q \VS{27}Az good fo peopo dat still young

\par }{\QB Learn how fo work hard.


\par }{\BB \par }
{\Q \VS{28}Good, dey sit wit nobody an stay quiet,

\par }{\QB Wen Da One In Charge give dem hard work.


\par }{\Q \VS{29}Even wen dey gotta put dea face on top da dirt,

\par }{\QB Still yet maybe Da One In Charge goin help dem bumbye.


\par }{\Q \VS{30}No matta get peopo dat goin slap dea head,

\par }{\QB An make um get plenny shame.


\par }{\BB \par }
{\Q \VS{31}You know, wen da Boss throw out his peopo,

\par }{\QB Az not foeva!


\par }{\Q \VS{32}No matta he make us suffa,

\par }{\QB He goin show aloha an pity too,

\par }{\QB Cuz he stay real tight wit his peopo!


\par }{\Q \VS{33}Cuz he no like make peopo suffa,

\par }{\QB O make dem stay sad inside.


\par }{\BB \par }
{\Q \VS{34}If peopo smash all da prisonas inside da land unda dea feet,

\par }{\QB You tink da Boss no see dat?!


\par }{\Q \VS{35}If peopo get da right fo do stuff

\par }{\QB In front da God Dass Mo Importan Den All Da Odda Gods,

\par }{\Q But odda peopo take away dea rights,

\par }{\QB You tink da Boss no see dat?!


\par }{\Q \VS{36}If somebody judge anodda guy, but no judge da right way,

\par }{\QB You tink da Boss no see dat?!

\par }{\QB Fo shua, he see um!


\par }{\BB \par }
{\Q \VS{37}If da Boss no like fo someting happen,

\par }{\QB No mo nobody can make um happen.


\par }{\Q \VS{38}Get bad kine tings an good kine tings dat happen,

\par }{\QB Cuz da God Dass Mo Importan Den All Da Odda Gods, tell wat goin happen.


\par }{\Q \VS{39}How come somebody dat stay alive squawk,

\par }{\QB Wen Da One In Charge punish dem fo da bad kine stuff dey wen do?


\par }{\BB \par }
{\Q \VS{40}Good, us guys go check out how we do, an tes um.

\par }{\QB Good, we turn aroun an come tight one mo time wit Da One In Charge.


\par }{\Q \VS{41}Good, fo us guys pray wit one good heart,

\par }{\QB An put up oua hands to God in da sky, an tell:


\par }{\Q \VS{42}“Us guys wen do bad kine stuff,

\par }{\QB An stan agains you.

\par }{\QB An you neva let us go fo dat!


\par }{\BB \par }
{\Q \VS{43}“You stay real huhu wit us guys, an go afta us.

\par }{\QB You kill us guys an no give chance.


\par }{\Q \VS{44}Jalike you cova up wit one cloud,

\par }{\QB Fo no hear wen we pray to you.


\par }{\Q \VS{45}You make us guys come jalike us junk an opala kine stuff,

\par }{\QB An dass how da diffren peopos see us guys.


\par }{\BB \par }
{\Q \VS{46}“All da peopo dat stay agains us guys

\par }{\QB Talk stink agains us.


\par }{\Q \VS{47}Us stay sked, an dey dig holes fo trap us guys.

\par }{\QB Us get real hard time, an dey bus us up.”


\par }{\Q \VS{48}I stay cry plenny,

\par }{\QB Cuz my peopo stay come wipe out.


\par }{\BB \par }
{\Q \VS{49}I goin stay cry erytime.

\par }{\QB I no can stop


\par }{\Q \VS{50}Till Da One In Charge look down from da sky

\par }{\QB An see wat stay happen.


\par }{\Q \VS{51}Wat I see make me come sore inside

\par }{\QB Cuz I see wat happen to all da wahines inside my big town.


\par }{\BB \par }
{\Q \VS{52}Da peopo dat stay agains me,

\par }{\QB Dey hunt me jalike I one bird,

\par }{\QB No matta I neva do notting agains dem.


\par }{\Q \VS{53}Dey put me inside one deep hole fo keep watta,

\par }{\QB An put down one big stone ova da top, fo kill me.


\par }{\Q \VS{54}Da watta go ova my head,

\par }{\QB An I tink my life pau awready.


\par }{\BB \par }
{\Q \VS{55}Da One In Charge, cuz I know wat kine god you,

\par }{\QB I yell to you fo help me,

\par }{\QB From da bottom a da deep hole.


\par }{\Q \VS{56}You wen hear wat I yell, “No make deaf ear!

\par }{\QB Let me breave some moa, wen I yell to you fo help me!”


\par }{\Q \VS{57}You come nea weneva I call out to you,

\par }{\QB An you tell, “No sked!”


\par }{\BB \par }
{\Q \VS{58}Boss, you fight fo me wen I get trouble!

\par }{\QB You wen pay da price fo let me stay alive!


\par }{\Q \VS{59}Da One In Charge, you see how dey no like

\par }{\QB Fo nobody judge me da right way.

\par }{\QB So now, you go judge me da right way!


\par }{\Q \VS{60}You see how plenny dey pay me back.

\par }{\QB Dey make all kine plan agains me.


\par }{\BB \par }
{\Q \VS{61}Da One In Charge, you hear dem talk bad bout me.

\par }{\QB You hear how dey make plans agains me.


\par }{\Q \VS{62}Da peopo dat stay agains me,

\par }{\QB Dey stay wispa agains me all day.


\par }{\Q \VS{63}Look dem! Dey sit o dey stan, looking at me,

\par }{\QB An dey make fun a me wit dea songs.


\par }{\BB \par }
{\Q \VS{64}Da One In Charge, pay dem back wat dey wen earn,

\par }{\QB Jalike how dey wen make me suffa!


\par }{\Q \VS{65}Make dem come real sore inside,

\par }{\QB So dey no can undastan wat you stay do.

\par }{\QB An put kahuna on top dem!


\par }{\Q \VS{66}Go afta dem an wipe um out, cuz you stay huhu wit dem,

\par }{\QB So den dey no goin stay unda yoa sky, Da One In Charge!



\par }\Chap{4}{\SH Jerusalem Afta Da Babylon Guys \newline  Take Um Ova
\par }
{\Q \VerseOne{1}Bummahs! Oua bestes peopo stay jalike gold dat no shine no moa,

\par }{\QB Jalike pure gold dat no worth notting!

\par }{\Q Da jewelry stones from da Temple

\par }{\QB Stay scatta all ova da streets.


\par }{\BB \par }
{\Q \VS{2}Da ones dat born Zion side worth plenny, jalike gold.

\par }{\QB But now dey ony worth one clay pot dat some guy make.


\par }{\BB \par }
{\Q \VS{3}Even da wild dogs feed dea bebes,

\par }{\QB But my peopo no a rip, dey no take kea dea bebes.

\par }{\QB Jalike da big ostrich birds inside da boonies.


\par }{\BB \par }
{\Q \VS{4}Cuz da bebes stay thirsty, dea tongue stick to da top a dea mout.

\par }{\QB Da kids beg fo food, but nobody give dem even litto bit.


\par }{\BB \par }
{\Q \VS{5}Da peopo dat wen eat fancy kine food befo time,

\par }{\QB Now dey stay live on da streets an no mo notting fo eat.

\par }{\Q Da ones dat wen grow up in fancy kine clotheses befo time,

\par }{\QB Now dey lay on top da rubbish piles.


\par }{\BB \par }
{\Q \VS{6}\XREF{✡}{{\XO 4:6 }{\XO{}}{\XT{4:6:
}}{\XT{Start 19:24}}}Da One In Charge punish my peopo

\par }{\QB Mo worse den da Sodom peopo wen get punish

\par }{\QB Fo da bad tings dey wen do.

\par }{\Q Sodom town come wipe out real fas,

\par }{\QB No matta nobody attack um.


\par }{\BB \par }
{\Q \VS{7}Da Jerusalem guys dat make da Nazir kine promise

\par }{\QB Wen look mo bright den da snow

\par }{\QB An mo pure den da milk.

\par }{\Q Dea bodies look good an strong,

\par }{\QB Jalike da red coral

\par }{\QB An da blue lapis lazuli stone.


\par }{\BB \par }
{\Q \VS{8}But now dea face mo black den da charcoal.

\par }{\QB You see um in da streets, you donno who dem.

\par }{\Q Dea skin stay all any kine on top da bones.

\par }{\QB All dry jalike one stick.


\par }{\BB \par }
{\Q \VS{9}Mo betta mahke from war,

\par }{\QB Den mahke cuz no mo notting fo eat.

\par }{\Q Dey stay wasted cuz dey real hungry

\par }{\QB Cuz no mo notting fo eat from da fields.


\par }{\BB \par }
{\Q \VS{10}\XREF{✡}{{\XO 4:10 }{\XO{}}{\XT{4:10:
}}{\XT{Rules2 28:57; Ezek 5:10}}}Even da wahines dat get love an pity

\par }{\QB Cook dea kids.

\par }{\Q Dey even eat dem,

\par }{\QB Wen my peopo come all bus up an wipe out.


\par }{\BB \par }
{\Q \VS{11}Da One In Charge come real huhu wit dem.

\par }{\QB He tell “Laytas” to wat dey do.

\par }{\Q He make one fire inside Jerusalem town,

\par }{\QB Dat burn down eryting to da foundations, all ova Zion town.


\par }{\BB \par }
{\Q \VS{12}Da king guys all ova da world

\par }{\QB No tink az fo real,

\par }{\Q An peopo all ova da world

\par }{\QB No tink az fo real,

\par }{\Q Dat da peopo

\par }{\QB Dat stay agains da Jerusalem peopo

\par }{\QB Can go inside da Jerusalem wall.


\par }{\BB \par }
{\Q \VS{13}All dat happen, cuz da guys dat suppose to talk fo God

\par }{\QB Do bad kine stuff,

\par }{\QB An da pries guys kill da guys dat do wass right.


\par }{\BB \par }
{\Q \VS{14}Az why now, da guys dat suppose to talk fo God an da pries guys

\par }{\QB Dey stagga thru da streets,

\par }{\QB Jalike da peopo dat no can see.

\par }{\Q Dey stay all pilau, cuz get blood all ova dem,

\par }{\QB Az why erybody sked fo touch dea clotheses.


\par }{\BB \par }
{\Q \VS{15}Da peopo yell at dem, “Go way! You pilau!

\par }{\QB Go way! No touch us!”

\par }{\Q Wen dey run away an go stagga all ova da odda lands,

\par }{\QB Da peopo ova dea tell, “Dey no can stay hea no moa!”


\par }{\BB \par }
{\Q \VS{16}Da One In Charge, he da One dat scatta dem all ova da place.

\par }{\QB He no take kea dem no moa.

\par }{\Q Da pries guys an da older leadas,

\par }{\QB Nobody show dem respeck no moa.


\par }{\BB \par }
{\Q \VS{17}An oua eyes no can see no moa.

\par }{\QB Wase time, we try find somebody fo help us.

\par }{\Q We wen watch from da towas

\par }{\QB Fo one nation come, but dey no can help us.


\par }{\BB \par }
{\Q \VS{18}Guys hunt us wea eva we go.

\par }{\QB Fo us no walk inside oua open squares.

\par }{\Q Us no mo plenny time fo stay alive.

\par }{\QB Us goin mahke real fas.


\par }{\BB \par }
{\Q \VS{19}Da guys dat chase us guys run fas.

\par }{\QB Mo fas den da eagles inside da sky.

\par }{\Q Dey chase us ova da mountains.

\par }{\QB Dey wait fo jump us inside da boonies.


\par }{\BB \par }
{\Q \VS{20}Da leada guy dat Da One In Charge wen pick, dat make us guys stay alive,

\par }{\QB Dey wen catch him inside dea traps.

\par }{\Q Us wen tink us goin be one nation

\par }{\QB Wit him fo da main guy.


\par }{\BB \par }
{\Q \VS{21}You Edom peopo tink you can stay good inside,

\par }{\QB You guys dat live inside da Uz land.

\par }{\Q But bad tings goin happen to you guys too.

\par }{\QB Jalike you guys goin get piloot, an take off all yoa clotheses.


\par }{\BB \par }
{\Q \VS{22}You Jerusalem peopo, God goin pau punish you guys.

\par }{\QB He no goin make you stay far away long time.

\par }{\Q But you Edom peopo, he goin punish you guys fo da bad tings you do,

\par }{\QB He goin show erybody da real bad kine stuff you guys do!



\par }\Chap{5}{\SH Aks Da One In Charge Fo Give Chance
\par }
{\Q \VerseOne{1}Eh, Da One In Charge!

\par }{\QB No foget wat wen happen to us guys.

\par }{\QB Look! Shame, us guys!


\par }{\Q \VS{2}Oua property wen pass to peopo us guys donno.

\par }{\QB Peopo from anodda place get oua houses.


\par }{\Q \VS{3}Now us jalike peopo dat no mo faddah an muddah.

\par }{\QB Oua muddahs jalike widows, jalike dea husban mahke.


\par }{\Q \VS{4}Us gotta pay fo drink oua watta,

\par }{\QB An we gotta pay fo oua wood.


\par }{\Q \VS{5}Da guys dat chase us stay nea.

\par }{\QB Us all had it! An no can res.


\par }{\Q \VS{6}Us guys wen give in to da Egypt guys an da Assyria guys

\par }{\QB Fo us get enuff food.


\par }{\Q \VS{7}Oua ancesta guys wen do bad kine stuff, an dey no moa.

\par }{\QB An you punish us guys cuz a dat.


\par }{\Q \VS{8}Get slave guys stay in charge us guys.

\par }{\QB An no mo nobody fo get us away from dem.


\par }{\Q \VS{9}Fo get someting fo eat, maybe us get kill,

\par }{\QB Cuz da guys inside da boonies get swords.


\par }{\Q \VS{10}Oua skin stay hot jalike one oven.

\par }{\QB We get feva cuz we hungry.


\par }{\Q \VS{11}Guys rape da wahines inside Jerusalem,

\par }{\QB An da young girls dat neva sleep wit one guy inside da Judah towns.


\par }{\Q \VS{12}Dey hang up da leadas by dea hands.

\par }{\QB Dey no show respeck fo da older leadas.


\par }{\Q \VS{13}Da young guys bus ass fo push da heavy stones fo grind da wheat.

\par }{\QB Da boys almos fall down cuz dey carry heavy wood.


\par }{\Q \VS{14}Da older leadas stay away from da town gate now.

\par }{\QB Da young guys no play dea music no moa.


\par }{\Q \VS{15}We no stay good inside no moa.

\par }{\QB Befo time us guys dance an sing, but now we cry.


\par }{\Q \VS{16}Da lei fall off oua head, cuz we wen come all bum out!

\par }{\QB Bummahs fo us guys! Us wen do bad kine stuff!


\par }{\Q \VS{17}Cuz a dis, us not strong inside.

\par }{\QB Cuz a all dis, oua eyes see ony litto bit.


\par }{\Q \VS{18}No mo notting stay on top da Temple hill dat dey call Mount Zion.

\par }{\QB Ony da wild jackal kine dogs go aroun dea.


\par }{\BB \par }
{\Q \VS{19}Da One In Charge,

\par }{\QB I like you stay in charge foeva,

\par }{\QB Cuz you da king.

\par }{\Q You get da right fo sit on top da throne,

\par }{\QB One generation afta anodda, foeva.


\par }{\Q \VS{20}So, how come you erytime foget us guys?

\par }{\QB How come you bag from us long time?


\par }{\Q \VS{21}Bring us guys back by you, Da One In Charge,

\par }{\QB Fo us come tight wit you one mo time.

\par }{\QB Make us guys come new, jalike befo time.


\par }{\Q \VS{22}Bring us back, no matta you wen tink us guys no good,

\par }{\QB An you wen stay real huhu wit us guys.

\par }